A Vaštéra

A Vaštera (Üniun de tradisiùn brigašche) la é üna asuciasiùn brigašca nasciüa ai 30 dë Mars dër 1984.

 Štoria 
Št'asuciasiùn la à sèt a Sanrému, la à in nòm chë rëciama a pašturissia chë la é dëlong avüa r'àrima da Tèra Brigašca: l'é cuscì ch'i paštuu li ciamu a cinta 'ndund li métu e béštie ar sëgüü. La à cum' prugèt' a valüriṡasiùn da cultüra e da manéra dë parlaa brigašca, arcunusciüa da a Lège 482/99 cum' “minuransa linguištica štorica”. A bandéra dë r'asuciasiùn la é quéla da Tèra Brigašca sciü 'n camp giaun'.

Dë dopu, ën ru 2009, a së trašfurma cumë "asuciasiùn onlus". Ën ru 2011 l'é nasciüu rë Špurtée d'A Vaštéra pë dà infurmasiùn ën la cultüra e re tradisiùn de 'šti pàiṡi, ma fìa pë ‘n cuntribüt türìštic.
miniatura|Ru paiis de Reaud, dund' se truva ru müṡéu
'Npurtant fin u Müṡéu "A Ca di Brigašchi" üvertu ën ru ànu 2012, ën Reaud, frasiùn da cumüna dë Triöira, chë ru muštra dunca ru fulcluu, a štòria, e re ducumentasiùn štòriche, ma fia com’ löög d’agregasiùn pë ri brigašchi, fia pë ri simpatiṡanti dë 'šta cultüra.

Anant er 2016, er presidènt l'éra er Prufesuu Antonio "Ninu" Lanteri, chë l'à 'ntamënà r'asuciasiùn, er noov presidènt l'é Gianni Belgrano, da Viuṡèna. R'aminištrasiùn la è cumpošta fia da Carmen Lanteri d' Sanrému e Liliane Masi Paštorelli për le ṡone da Frànsa e a vìtta du Cunséy' Diretiiv de l'asuciasiun.

 Prugët' 
I prinsipali ubietivi dë šta asuciasiùn li sun:

 valuriṡaa e cunsërvaa a cultüra brigašca ën li pàiṡi da tèra brigašca, ma fia ën li autri löghi dund s' atrovu i Brigašchi;

 prumovu e tradisiùn, e raìž, i bošchi e a natüra de šte ṡone, cum' i véyi e àn lasciae;

 dëfèndu a léngua brigašca, ën tüte e séi variante;

 suštégnu e manifeštasiùn për l' žvilup turìštic' de šti pàiṡi.

 Šcartari 
Üna de prime atività da Vaštéra, delong ciü cunusciüa la é a publicasiùn da rivišta "A Vaštéra, šcartari de gènte brigašche", šcartari (nom' ch' ën italian l'è quaderno) publicaa ënt'due edisiùn a r'an' (üvèrn' e štà), cün mai d' 60 pàgine d' nutisie e cultüra da Tèra Brigašca, ën brigašc, italian e fransés. Št šcartari l'é dištribuì cua pošta ai abunai, sürtù ën Ligüria, Piemunte e Àrpi Maritime, ma fìa ën autre parte dër mund, dund s'atrovu di Brigašchi. Šti nümeri s'atrovu fia ën le bibliutéche lucali e sciür situ da Vaštera, cumë ducumënt' d' internet. A publicasiùn d' 'šta rivišta la é faita ën culaburasiùn cün a Régiun Ligüria e a Régiun Pimunt.

Šti li i sun i prinsipali paràgrafi der'šcartari: 

 Sciüa cupërtina 
Descrisiùn da futugrafia sciüa cupërtina, defërènta për tüt' i nümeri e ligaa ai ëventi dë r'asuciasiùn o ai pošti ciü béli di pàiṡi brigašchi.

 Vita de r'asuciasiun 
Descrisiùn dë r'atività asuciativa, novi soci, nove sciü r'Cunséy' Diretiiv.

 Dund e sém' avüi 
I viagi, r'ëncontrë e e ativitae dë r'asuciasiùn.

 Ër cantun da puesia 
Pueṡie, müṡica e lëtëratüra ën brigašc.

 Ër cantun di pëciun 
Štorie, müsica e filaštroche per li manuai.

 Nutisie Bèle 
Infurmasiùn "bèle" sciüi brigašchi ën tüt' er mund.

 Inissiative 
Re autre prinsipali inissiative le sün:

 Ëncontrë ën Tèra Brigašca, la é ra fèšta dë long ciü 'npurtante, se tëgne tüti ri àni ën ün dë ri ötu pàiṡi brigašchi (Ra Briga, Murignoo, Reaud, Vërdegia, A Ciagia, L'Üpëga, Carnìn e A Viuṡèna).
 Mangiaa Brigašc, fešta dedicàa a ra cüžina tipica, cün a tradisiùn da cužina gianca, cumë ër bruss e a tumma brigašca, valuriṡàa da Slow Food.
 Méssa ën Brigašc, celebrasiùn religiuṡa ën lengua brigašca, ligàa a r'ëncontr' di brigašchi, ën la gežë de San Erim.

A Vaštéra a culabura fia cün autre asuciasiùn lucali cumë Chambra d'Oc, e a culabura cün ra "Cunsulta Ligure".

 Nòtte 

Categorîa:Òrganizaçioìn da Ligùria